Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A vad védelmérõl, a vadgazdálkodásról, valamint a vadászatról szóló 1996. évi LV. törvény új alapokra helyezte
Paragraph Index: 655

A vad védelmérõl, a vadgazdálkodásról, valamint a vadászatról szóló 1996. évi LV. törvény új alapokra helyezte a hazai vadgazdálkodás és vadászat rendjét, ami természetvédelmi szempontból elõnyösebb vadászati jogi konstrukciót eredményezett. A természetvédelemért felelõs miniszter egyetértésével vadgazdálkodási körzetenként (országosan 24 körzet) megtörtént a vadfajok fenntartandó legkisebb és legnagyobb létszámának megállapítása. Ez utóbbi kedvezõ elmozdulást — csökkenést — jelent a korábban elfogadott vadlétszámokhoz viszonyítva, azonban a természetvédelmi oltalom alatt álló erdõterületeken — a még mindig elfogadhatatlanul nagy létszámú vadállomány miatt — a keretszámok felülvizsgálata elengedhetetlen. A hosszú távú vadgazdálkodási elõírásokat tartalmazó körzeti vadgazdálkodási tervek elkészítése folyamatban van. A megadott keretszámokat is meghaladó, túltartott nagyvadállomány miatt az erdõfelújításokban jelentõsek a vadkárok, amit az erdészeti hatóság által kiszabott erdõvédelmi bírságok növekvõ száma is bizonyít. A túlméretezett nagyvadállomány a természeti értékekben óriási károkat okoz, és helyenként lehetetlenné teszi a természetes erdõfelújítások alkalmazását, ami hosszú távon az erdõszerkezet kedvezõtlen átalakulását és a növényfajok genetikai állományának beszûkülését eredményezi. A közeljövõben — a földmûvelési tárcával kötött megállapodásnak megfelelõen — felül kell vizsgálni a vadgazdálkodási körzetenként fenntartandó legkisebb és legnagyobb vadlétszámot, különös tekintettel a gímszarvas, a vaddisznó, a róka, a dolmányos varjú és a szarka állományára, valamint a faunaidegen vadfajokra (muflon). 5.3.7. A barlangtani, földtani és felszínalaktani értékek védelme A természet különösen jelentõs, egyedi élettelen képzõdményei közül a barlangok 1961 óta, a források, víznyelõk, kunhalmok és földvárak pedig a Tvt. hatálybalépése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes